title: http://risaleoku.com/oku/oslemalar/756
article: إسمِ أعظمڭ آلتى نورندن اوچنجى نورينه إشارت ايدن اوچنجى نكته
  ﴿اُدْعُ اِلٰى سَبِيلِ رَبِّكَ بِالْحِكْمَةِ﴾
  آيتنڭ بر نكتهسى و بر إسمِ أعظم ويا إسمِ أعظمڭ آلتى نورندن بر نورى اولان "إسمِ حَكم"ڭ بر جلوهسى رمضانِ شريفده گورولدى. اوڭا يالڭز بر إشارت اولارق "بش نقطه"دن عبارت "اوچنجى نكته" عجله اولارق يازيلدى· مسودّه حالنده قالدى.
  اوچنجى نكتهنڭ برنجى نقطهسى:
  اوننجى سوزده إشارت ايديلديگى گبى: إسمِ حَكمڭ تجلّئِ أعظمى شو كائناتى اويله بر كتاب حكمنه گتيرمش كه، هر صحيفهسنده يوزر كتاب يازيلمش.. و هر سطرنده يوزر صحيفه درج ايديلمش.. و هر كلمهسنده يوزر سطر موجوددر.. و هر حرفنده يوزر كلمه وار.. و هر نقطهسنده كتابڭ مختصر بر فهرستهجگى بولونور بر طرزه گتيرمشدر. او كتابڭ صحيفهلرى، سطرلرى، تا نقطهلرينه قدر يوزر جهتده نقّاشنى، كاتبنى اويله وضوحله گوسترييور كه· او كتابِ كائناتڭ مشاهدهسى، كندى وجودندن يوز درجه داها زياده كاتبنڭ وجودينى و وحدتنى إثبات ايدر. چونكه بر حرف، كندى وجودينى بر حرف قدر إفاده ايتديگى حالده· كاتبنى بر سطر قدر إفاده ايدييور.
  ﴿اُدْعُ اِلٰى سَبِيلِ رَبِّكَ بِالْحِكْمَةِ﴾
  آيتنڭ بر نكتهسى و بر إسمِ أعظم ويا إسمِ أعظمڭ آلتى نورندن بر نورى اولان "إسمِ حَكم"ڭ بر جلوهسى رمضانِ شريفده گورولدى. اوڭا يالڭز بر إشارت اولارق "بش نقطه"دن عبارت "اوچنجى نكته" عجله اولارق يازيلدى· مسودّه حالنده قالدى.
  اوچنجى نكتهنڭ برنجى نقطهسى:
  اوننجى سوزده إشارت ايديلديگى گبى: إسمِ حَكمڭ تجلّئِ أعظمى شو كائناتى اويله بر كتاب حكمنه گتيرمش كه، هر صحيفهسنده يوزر كتاب يازيلمش.. و هر سطرنده يوزر صحيفه درج ايديلمش.. و هر كلمهسنده يوزر سطر موجوددر.. و هر حرفنده يوزر كلمه وار.. و هر نقطهسنده كتابڭ مختصر بر فهرستهجگى بولونور بر طرزه گتيرمشدر. او كتابڭ صحيفهلرى، سطرلرى، تا نقطهلرينه قدر يوزر جهتده نقّاشنى، كاتبنى اويله وضوحله گوسترييور كه· او كتابِ كائناتڭ مشاهدهسى، كندى وجودندن يوز درجه داها زياده كاتبنڭ وجودينى و وحدتنى إثبات ايدر. چونكه بر حرف، كندى وجودينى بر حرف قدر إفاده ايتديگى حالده· كاتبنى بر سطر قدر إفاده ايدييور.